Filippo della Valle

Filippo della Valle (Florentzia, 1698ko abenduaren 26a-Erroma, 1768ko apirilaren 29a) eskultore italiarra izan zen. Erroman aktibitate handia izan zuen. Bere lanak barrokoko amaieraren eta neoklasizismo hasieraren artean kokatzen dira.

Biografia 
Giovanni Battista Fogginiren biloba, Filippo della Valle oso gaztetan joan zen Erromara eta Klemente XII.a aita santuak artista toskanarren aldeko iritziaz baliatu zen aurrera egiteko. Berehala Camillo Rusconiri, urte haietako eskultore ospetsuenari, Giovan Battista Maini eta Pietro Bracciarekin batera, Letrango Corsini kaperaren dekorazioan lagundu zion. Geroago, Ferdinando Fuga arkitektoarekin lankidetzan aritu zen Palazzo della Consulta, Piazza del Quirinale eraikuntzan eta Inozentzio XII.a Aita santuaren mausoleoa San Pedro basilikan (1746). Arcadiako Akademiako kide izan zen eta San Luca Printze Akademian kargua izan zuen urte askotan.

Erroman hil zen, 1768an.

Obrak 
 Palazzo della Consultaren apainketa, Piazza del Quirinalen.
 Inozentzio XII.a Aita santuaren mausoleoa San Pedro basilikan (1746).
 San Inazioren Deikundea (1750)
 Fontana di Treviren "Osasuna eta Ugalkortasuna"ren exekuzioan parte hartu zuen. Bere estatuak iturriaren erdian daude, Pietro Bracciren Neptuno ondoan.

Balorazioa 
Filippo della Valle XVIII. mendeko eskultura erromatar eskolaren erakusle tipikoa izan zen. Gian Lorenzo Bernini barrokoa Carlo Marattaren eta Alessandro Algardiren lasaitasun klasikoagoa uztartzeko saiakerarekin bat egin zuen.

Iruditegia

Erreferentziak

Bibliografia 
 Bruce Boucher (1998). Thames & Hudson, World of Art. ed. Italian Baroque Sculpture. 169 or., 208–209.

Kanpo estekak 
 :Web Gallery of Art
 :Filippo della Valleren lanak.
 :Filippo della Valle Artcyclopedia webgunean.

Florentziarrak
Barrokoko eskultoreak
Italiako eskultoreak
XVIII. mendeko eskultoreak
Erroman hildakoak